text: Turister fandt 93.000 i vejgrøft
  12 juli 2014 kl. 06.02
  Poser med tilsammen 93.000 Zloty lå smidt i grøft ved Lønne.
  Et par turister på aftentur fik store øjne, da de fredag aften fandt et større polsk pengebeløb i en vejgrøft.
  Pengene de blev straks afleveret på den lokale politistation, men nogen stor findeløn bliver det ikke til.
  For de 93.000 Zloty er nemlig ifølge politiet værdiløse, fordi de er fra før 2011, hvor der blev foretaget en stor pengeombytning i Polen. Pengene har derfor kun værdi for samlere.
  Hvis de mange polske penge havde været gyldig valuta, så var sagen en helt anden, for så havde de været omkring 167.000 kroner værd.
  